Guiodytes

Guiodytes er en slekt av biller i underfamilien graveløpere (Scaritinae) i familiegruppen løpebiller.

Utseende 
Middelsstore (7-8 millimeter), avlange, brunrøde løpebiller. Fasettøyne finnes, men er ganske små og noe kjegleformede. Hodet er bredt rundet, kjevene kraftige, antennene omtrent halve kroppslengden. Pronotum er omtrent så langt som bredt, avrundet firkantet med skarpe forhjørner og avrundede bakhjørner. "Stilken" mellom pronotum og dekkvinger som er typisk for graveløpere er lite påfallende hos denne slekten. Dekkvingene er litt rundede med rader av ganske grove punktgroper.

Levevis 
Disse artene lever i huler.

Utbredelse 
Slekten lever i hulesystemer i nordlige Guangxi, Kina.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie graveløpere Scaritinae Bonelli, 1810
 stamme Clivinini
 slekten Guiodytes Tian, 2013
 Guidoytes bedosae Tian, 2013
 Guidoytes cavicola Tian, 2013
 Guidoytes deharvengi Tian, 2014

Referanser

Litteratur

Eksterne lenker 
 Nettside om slekten 
 

Graveløpere
Biller formelt beskrevet i 2013
Kinas insekter
Dyr formelt beskrevet av Ming-Yi Tian